**Kaiali‘i Kahele** (s. 28. maaliskuuta 1974, etunimeltään toisinaan myös **Kai**) on havaijilainen poliitikko, joka on vuodesta 2021 toiminut osavaltion toisena edustajana Yhdysvaltain edustajainhuoneessa.

Tausta ja yksityiselämä
-----------------------

Kaheli opiskeli Havaijin yliopistossa Mānoan kampuksella ja valmistui vuonna 1998 kandidaatiksi pääaineenaan kasvatustiede. Yliopistoaikana hän pelasi lentopalloa. Tämän jälkeen hän siirtyi sotilasakatemiaan, josta hän nousi aliluutnantiksi vuonna 2002. Vuonna 2013 hän valmistui sotilasakatemiasta prikaatitason joukkojen johtajaksi ja vuotta myöhemmin ilmavoimien johtajaksi vastaavalla tasolla.

Sotilaslentäjän lisäksi Kahele lentää myös siviilikoneita ja on toiminut mm. Hawaiian Airlinesin pilottina. Hän on lentänyt niin kotimaan kuin ulkomaankin lentoja. Tammikuussa 2023 Kahele ilmoitti palaavansa Hawaiian Airlinesin kokoaikaiseksi pilotiksi kongressiedustajan kautensa päätyttyä. Lisäksi hän aikoo jatkaa palvelustaan Havaijin kansalliskaartissa.

Kahele on naimisissa Maria Kahelen, joka työskentelee lentoemäntänä, kanssa. Parilla on kolme tytärtä. Kahele on taustaltaan havaijilainen ja sanonut edustavansa ns. herännyttä sukupolvea, joka mm. osaa havaijia sekä tuntee alkuperäisväestön historiaa ja kulttuuria. Perhe asuu Hilossa.

### Sotilasura

Kahele on palvellut Havaijin kansalliskaartin ilmavoimissa ja palvellut mm. Irakissa ja Afganistanissa vuosina 2005–2013. Yhteensä hänelle on kertynyt sotilasuransa aikana yli 3000 lentotuntia. Näistä taisteluolosuhteissa on lennetty hieman yli 450.

Kahele ylennettiin everstiluutnantiksi vuonna 2019.

Poliittinen ura
---------------

Ensimmäisen kerran poliittiseen virkaan Kahele valittiin vuonna 2016, kun hänet valittiin erikoisvaaleissa Havaijin senaattiin isänsä, Gil Kahelen, paikalle tämän kuoltua kesken kauden.

Tammikuussa 2019 Kahele ilmoitti asettuvansa ehdolle edustajainhuoneen vaaleissa sen jälkeen, kun osavaltion 2. vaalipiirin edustaja, Tulsi Gabbard, ilmoitti, ettei aio asettua enää ehdolle keskittyäkseen presidentinvaaleihin. Joulukuussa 2020 Kahele erosi senaattorin virastaan, kun hänet valittiin Yhdysvaltain edustajainhuoneeseen. Kahele valittiin Yhdysvaltain edustajainhuoneeseen ensimmäisen kerran vuonna 2020 Havaijin 2. vaalipiiristä, joka käsittää käytännössä koko muun osavaltion Honolulua lukuun ottamatta. Kahele on historian toinen Havaijin alkuperäisväestöä edustava kongressiedustaja.

Edustajainhuoneen jäsenenä Kahele on edelleen toiminut osa-aikaisesti pilottina ja osallistunut edustajainhuoneen äänestyksiin pääsääntöisesti valtakirjan avulla. Tätä on pidetty eturistiriitana. Kongressiedustajalla saa kuitenkin olla ulkopuolisia tuloja, kunhan ne eivät ylitä 29 895 dollaria vuodessa.

Toukokuun 2022 alussa Kahele ilmoitti asettuvansa ehdokkaaksi Havaijin kuvernöörinvaaleissa. Hän hävisi demokraattien esivaalit istuvalle varakuvernöörille, Josh Greenille.

Vuoden 2022 edustajainhuoneen vaaleissa Kahelen seuraajaksi edustajainhuoneeseen valittiin Jill Tokuda. Kahelen ilmoitus jättäytyä pois yhden kauden jälkeen tuli yllätyksenä, sillä hän oli aiemmin antanut ymmärtää, että aikoo edustaa Washingtonissa pidemmän aikaa.

Kunnianosoituksia
-----------------

* Air Medal (USA, 2005)
* Ansiokkaan palveluksen mitali (USA, 2015)
* Ilmavoimien kiitosmitali (USA, 2015)
* Air Force Outstanding Unit Award (USA)
* Combat Readiness Medal (USA)
* National Defense Service Medal (USA)
* Global War on Terrorism Service Medal (USA)
* Air Force Expeditionary Service Ribbon (USA)
* Armed Forces Reserve Medal (USA)
* Air Force Training Ribbon (USA)
* Hawaii National Guard State Active Duty Ribbon (USA, HING)

Lähde:

Lähteet
-------

1. 1 2  Legislative Members  2022. capitol.hawaii.gov. Viitattu 29.5.2022. (englanniksi)
2. 1 2 3  About  3.1.2021. Representative Kai Kahele.  Arkistoitu 21.5.2022. Viitattu 29.5.2022. (englanniksi)
3. ↑  In His Father's Footsteps *MidWeek*.  5.6.2019. Viitattu 29.5.2022. (englanniksi)
4. ↑  Kai Kahele to return to full-time job at Hawaiian Airlines *Honolulu Star-Advertiser*.  3.1.2023. Viitattu 16.1.2023. (englanniksi)
5. ↑  Congressman-elect Kai Kahele represents an 'awakened generation' of Native Hawaiians *the Guardian*.  31.12.2020. Viitattu 29.5.2022. (englanniksi)
6. ↑  Deployments & Combat Missions  26.3.2019. Kai Kahele. Viitattu 29.5.2022. (englanniksi)
7. ↑  Military Aircraft Flown, Flight Time & Sorties  26.3.2019. Kai Kahele. Viitattu 30.5.2022. (englanniksi)
8. ↑  State Senator Earns Military Promotion *Big Island Now*.  12.8.2019. Viitattu 29.5.2022. (englanniksi)
9. ↑  Has US Rep. Kai Kahele Given Up On Washington? *Honolulu Civil Beat*.  11.4.2022. Viitattu 29.5.2022. (englanniksi)
10. ↑  Hawaii state Sen. Kai Kahele officially announces 2020 bid for Congress *Honolulu Star-Advertiser*.  21.1.2019. Viitattu 29.5.2022. (englanniksi)
11. ↑  Kahele tenders official resignation from state Senate ahead of D.C. swearing-in *Hawaii News Now*.  17.12.2020. Viitattu 29.5.2022. (englanniksi)
12. ↑  Kai Kahele wins Hawaii House seat vacated by Tulsi Gabbard *NBC News*. Viitattu 21.12.2022. (englanniksi)
13. ↑  Kahele defends dual role as member of Congress and Hawaiian Airlines pilot, along with proxy voting record *CNN*.  13.4.2022. Viitattu 29.5.2022. (englanniksi)
14. ↑  US Rep. Ed Case says Kahele's pivot to governor's race is a 'loss for the delegation'  9.5.2022. Hawai'i Public Radio. Viitattu 29.5.2022. (englanniksi)
15. ↑  Hawaii Lt. Gov. Josh Green wins Democratic primary for governor *CBS News*.  14.8.2022. Viitattu 14.9.2022. (englanniksi)
16. ↑  Hawaii Congress Election Results: Tokuda To Be Next US Representative *Honolulu Civil Beat*.  9.11.2022. Viitattu 21.12.2022. (englanniksi)
17. ↑  Awards & Decorations  26.3.2019. Kai Kahele. Viitattu 26.10.2022. (englanniksi)


|  |  |  |  |  |  |  |  |
| --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Henkilöt | 
* US Congress

 |
|  |
| Muut | 
* SNAC

 |

 |